ང་ཚོའི་མིའི་སྤྱི་ཚོགས་གང་དང་གང་དུ་ཡིན་ནའང་།གང་ལྟར་རྒྱ་མིའི་སྐད་ཆ་ལྟ་བུ་འདུག་ཀྱང་མདུན་ནས་མདུན་དུ་བསྐྱོད་པ་ཞིག་ལ་བསམ་བློ་གཏོང་དགོས།འཆར་ཅན་ལྟར་བསྡད་པ་མིན་པར་བྱོས།མཁྱེན་སོང་ངམ།དེར་བརྟེན།མདུན་ནས་མདུན་དུ་གོམ་པ་སྤོས་ནས་འགྲོ་བར་ཕྱོགས་ཡོངས་ཀྱི་གནས་ཚུལ་ལ་བསམ་བློ་བཏང་ནས་གོ་བསྡུར་བྱེད་རྒྱ་ཧ་ཅང་གལ་ཆེན་པོ་རེད།ལྔ་དང་ལྔ་བཅུ་ཞེས་པ་འདི་ཧ་ཅང་སྙིང་རྗེ་བོ་རེད།མདོ་དོན་སྙིང་པོ་དེ་རིང་འདིར་ཁྱོད་རང་ཚོར་འདི་བཤད་འདོད་བྱུང་།ང་ཚོ་བོད་པས་བོད་དོན་བོད་དོན་ཞེས་བཤད་བཞིན་པ་ནི་ལུང་པ་ཆ་ངེ་ཆུང་ངེ་ཞིག་གིས་སོ་སོའི་ལུང་པའི་དོན་དག་བཤད་བཞིན་པ་དང་ཕལ་ཆེར་འདྲ་ཡི་མ་རེད།ཨ་ཧྥེ་རི་ཁ་དང་དཀྱིལ་ཤར་ཡུལ་གྲུ་ལྟ་བུའི་སོ་སོས་གཅིག་བཤད་བསྡད་པ་ཞིག་ཡོད་པ་རེད།ང་ཚོས་བཤད་པ་ནི་ངོས་རང་སྒེར་གྱི་ཉམས་མྱོང་ཐོག་ནས་བཤད་པ་ཡིན་ན།འདས་པའི་ལོ་བཞི་བཅུ་མ་ཟིན་ཙམ་གྱི་རིང་ལ་ཚན་རིག་པ་དང་འཛམ་གླིང་གི་མཁས་དབང་མང་པོར་ཐུག་ཡོད་པ་རེད།ཁོ་ཚོར་ཐུག་ཡོང་སྐབས་ང་ཚོ་བོད་གངས་ཅན་གྱི་ལྗོངས་ལ་ནཱ་ལེནྡྲ་ནས་ཡོང་བའི་ཤེས་ཡོན་དེ་ནི་རྒྱུ་མཚན་ལྡན་པའི་ཐོག་ནས་འགྲེལ་བཤད་རྒྱག་རྒྱུ་ཡོད་པས་ཧ་ཅང་གལ་ཆེན་པོ་ཞིག་རེད།ནཱ་ལེནྡྲ་ལ་དེང་སང་གྱང་རོ་མ་གཏོགས་གང་ཡང་ཡོད་པ་མ་རེད།ངོས་ནས་ནམ་རྒྱུན་པཎ་གྲུབ་བཅུ་བདུན་ཞེས་བཤད་བཞིན་པའི་ནཱ་ལེནྡྲའི་མཁས་པའི་དབང་པོ་ཚོས་སངས་རྒྱས་ཀྱི་བཀའ་རེད་ཅེས་དད་པ་གཅིག་པུ་མིན་པར་ཉམས་ཞིབ་གནང་ནས་སངས་རྒྱས་ཀྱི་བཀའ་ཡིན་ཡང་དོགས་པ་བཀོད་བྱུང་ཡོད།སངས་རྒྱས་ཀྱིས་བཀའ་འདི་ལྟ་བུ་ཞིག་གནང་འདུག་ཀྱང་དེ་ལ་རྒྱུ་མཚན་གྱི་ཐོག་ནས་བསམ་བློ་བཏང་ན་འགལ་འདུ་འདུག་ཅེས་དེ་ལ་དགག་པ་བརྒྱབ་ཡོད།ནཱ་ལེནྡྲའི་མཁས་དབང་དེ་དག་གིས་བསམ་བློ་གཏོང་སྟངས་ནི་རྒྱུ་མཚན་གཙོ་བོར་བྱས་ནས་ཞིབ་འཇུག་བྱས་ཡོད་པས་སེམས་ཁམས་རིག་པ་དང་ཚད་མ་རིག་པ་སོགས་དེང་སང་འཛམ་གླིང་ཁྱད་དུ་འཕགས་པ་ཞིག་ཆགས་ཡོད།དེ་ཡང་ངོ་མཚར་ཆེན་པོ་རེད་ཅེས་པ་ཙམ་ལས་བཞག་པ་མ་ཡིན་པར་ཁ་ཡོད་ལག་ཡོད་ཀྱིས་འཛམ་གླིང་འདིར་དགོས་མཁོ་ཡོད་པ་ཧ་ཅང་གསལ་བོ་རེད།ངོས་ཀྱི་ཉམས་མྱོང་གི་ཐོག་ནས་ཐག་བཅད་ནས་བཤད་ཐུབ་པ་ཞིག་ནི་ང་ཚོས་ལོ་སྟོང་ཕྲག་རིང་ལ་བདག་པོ་བརྒྱབ་ཡོད་པའི་ནཱ་ལེནྡྲའི་རིག་གཞུང་དེ་འཛམ་གླིང་སྤྱིའི་ཁྱད་ནོར་དང་སྤྱི་ནོར་རེད་ཅེས་བརྗོད་ཐུབ་པ་ཞིག་ཆགས་འདུག།མཁྱེན་སོང་ངམ།